*Likumprojekts*

**Grozījumi Dabas resursu nodokļa likumā**

Izdarīt [Dabas](http://likumi.lv/doc.php?id=12484) resursu nodokļa likumā (Latvijas Republikas Saeimas un Ministru Kabineta Ziņotājs, 2006, 2. nr.; 2007, 3., 24. nr.; 2008, 3., 13. nr.; 2009, 1., 15. nr.; [Latvijas Vēstnesis](https://likumi.lv/ta/id/298834), 2010, 206. nr.; 2013, 194., 232. nr.; 2014, 199. nr.; 2016, 241., 254. nr.; 2018, 90. nr.; 2019, 75., 240. nr.) šādus grozījumus:

**1. 1. pantā:**

**izteikt 1. punktu šādā redakcijā:**

**“1) apsaimniekotājs –** ražotāja paplašinātās atbildības sistēmas komersants, kas ir dabas resursu nodokļa maksātājs vai komercsabiedrība, kas, pamatojoties uz līgumu, kas noslēgts ar dabas resursu nodokļa maksātāju, organizē un koordinē attiecīgās ražotāja paplašinātās atbildības sistēmas darbību;”;

**izslēgt 2., 12. un 13. punktu;**

**papildināt 1. pantu ar 14. un 15. punktu šādā redakcijā:**

“14) **preces ražotājs** – iepakotājs atbilstoši Iepakojuma likumam, videi kaitīgu preču ražotājs un izplatītājs atbilstoši Atkritumu apsaimniekošanas likumam un transportlīdzekļu ražotājs atbilstoši Nolietotu transportlīdzekļu apsaimniekošanas likumam, kas ir dabas resursu nodokļa maksātāji atbilstoši šā likuma 3. pantam;

15) **ražotāja paplašinātās atbildības sistēma** – pasākumu komplekss, kura ietvaros preces ražotājiem ir finansiāla atbildība vai finansiāla un organizatoriska atbildība par savu tirgū laisto preču efektīvu apsaimniekošanu, kad tās kļūst par atkritumiem atbilstoši Atkritumu apsaimniekošanas likumam.”.

**2. Aizstāt 3. panta pirmajā prim daļā vārdus “apsaimniekošanas sistēmas ”ar vārdiem “r**ažotāja paplašinātās atbildības sistēmas**”.**

3. Izteikt II nodaļas nosaukumu šādā redakcijā:

**“II nodaļa. Atbrīvojumi no nodokļa samaksas un ražotāja paplašinātās atbildības sistēmas piemērošana”**

4. Papildināt likumu ar 6.1 pantu šādā redakcijā:

“6**.1 pants. Ražotāja paplašinātās atbildības sistēmas piemērošana**

(1) Ražotāja paplašinātās atbildības sistēmu atbilstoši šim pantam un šā likuma 7., 8., 9. pantam un II1 nodaļai, neatkarīgi no izmantotās tirdzniecības metodes, kā arī neatkarīgi no distances līguma atbilstoši normatīvajiem aktiem par distances līgumu, piemēro:

1) transportlīdzekļiem;

2) iepakojumam, izņemot depozīta iepakojumu, vai vienreiz lietojamajiem galda traukiem un piederumiem;

3) videi kaitīgām precēm.

(2) Ražotāja paplašinātās atbildības sistēmu depozīta iepakojumam piemēro atbilstoši šā likuma 8.1 pantam un depozīta sistēmu regulējošajiem normatīvajiem aktiem.

(3) Valsts un pašvaldību institūciju kompetence ražotāja paplašinātās atbildības sistēmas piemērošanā:

1) atkritumu apsaimniekošanas valsts plānā Vides aizsardzības un reģionālās attīstības ministrija ietver priekšlikumus ražotāja paplašinātās atbildības sistēmas pilnveidošanai;

2) informāciju par ražotāja paplašinātās atbildības sistēmas piemērošanu, sarakstu ar apsaimniekotājiem un informāciju par apsaimniekotāju attiecīgā veida atkritumu apsaimniekošanu, tai skaitā par atkritumu pārstrādes un reģenerācijas apjomiem Vides aizsardzības un reģionālās attīstības ministrijas padotībā esoša iestāde publicē savā tīmekļvietnē;

3) pašvaldība savā administratīvajā teritorijā sadarbojas ar apsaimniekotājiem, organizējot atkritumu dalīto savākšanu un veicinot iedzīvotāju iesaisti atkritumu rašanās novēršanā un atkritumu šķirošanā.

(4) Uz a**psaimniekotāj**u attiecināmās ražotāja paplašinātās atbildības sistēmasprasības:

1) visu preču un preces iepakojuma vai vienreiz lietojamo galda trauku un piederumu veidu, kurus pats apsaimniekotājs vai tā līgumpartneri laiž tirgū Latvijas Republikas teritorijā, efektīva apsaimniekošana, kad tie kļūst par atkritumiem atbilstoši Atkritumu apsaimniekošanas likumam, ieskaitot attiecīgā veida atkritumu dalīto vākšanu, šķirošanu un pārstrādi vai reģenerāciju, lai sasniegtu normatīvajos aktos noteiktos mērķus;

2) nodrošina, ka tā līgumpartnera maksājums, kas sedz šā panta sestajā daļā noteiktās izmaksas pēc iespējas diferencēts attiecībā uz konkrētām precēm vai līdzīgu preču grupām un preces iepakojumu, ievērojot Atkritumu apsaimniekošanas likuma ietverto atkritumu apsaimniekošanas veidu prioritāro secību, un, ja iespējams, pamatojoties uz saskaņotiem kritērijiem, lai nodrošinātu vienmērīgu iekšējā tirgus darbību;

3) savā darbībā un lēmumu pieņemšanā ievēro caurredzamības principu, tostarp pamatojot ar ražotāja paplašinātās atbildības sistēmas īstenošanu saistītās izmaksas;

4) veic ikgadējo neatkarīgu ražotāja paplašinātās atbildībassistēmas auditu, ar kuru novērtē:

a) sistēmas finansiālo pārvaldību, tostarp atbilstību šā panta sestajā daļā noteiktajām prasībām;

b) datu kvalitāti, kas tiek paziņoti Vides aizsardzības un reģionālās attīstības ministrijas padotībā esošai iestādei;

5) informē atkritumu radītāju un valdītāju, uz kuru ir attiecināma ražotāja paplašinātās atbildības sistēma, par atkritumu rašanās novēršanas pasākumiem, lietoto preču un iepakojuma atkārtotas izmantošanas iespējām, par preču atkritumu un izlietotā iepakojuma sagatavošanas atkārtotai izmantošanai un dalītās savākšanas vietām, piegružošanas novēršanu, kā arī organizē pasākumus, kas veicina šo personu iesaistīšanos izveidotajā dalītās atkritumu savākšanas sistēmā;

6) publisko informāciju, ja ražotāja paplašinātās atbildības pienākumus īsteno kolektīvi, par:

a) saviem dibinātājiem, biedriem, dalībniekiem vai akcionāriem;

b) nodokļa maksātāju, kas ir noslēdzis līgumu par piedalīšanos ražotāja paplašinātās atbildības sistēmā, skaitu;

c) līgumpartneru maksu par piedalīšanos ražotāja paplašinātās atbildības sistēmā, norādot maksu *euro* par tirgū laisto preču un preces iepakojuma materiāla veida svara vienību;

d) komersantu (ar kuriem noslēgti līgumi par attiecīgā veida atkritumu sagatavošanu atkārtotai izmantošanai, reģenerāciju vai pārstrādi) atlases procedūru.

(5) Apsaimniekotājs informē sabiedrību atbilstoši šā panta trešās daļas 2. punktam un ceturtās daļas 7. punktam, izņemot gadījumus, kad izplatāmā informācija ir komercnoslēpums atbilstoši Komercnoslēpuma aizsardzības likumam.

(6) Preces ražotājs, lai izpildītu savus ražotāja paplašinātās atbildības pienākumus, sedz šādas izmaksas par precēm un preces iepakojumu, ko laiž tirgū Latvijas Republikas teritorijā:

1) izmaksas par attiecīgā veida atkritumu apsaimniekošanu, ieskaitot šo atkritumu dalīto vākšanu, šķirošanu un pārstrādi vai reģenerāciju, lai sasniegtu normatīvajos aktos noteiktos mērķus, atskaitot ieņēmumu daļu, kuru tas tieši vai pastarpināti gūst no atkārtotas izmantošanas, nošķiroto, reģenerējamo sadzīves atkritumu tirdzniecības;

2) izmaksas par informācijas sniegšanu atkritumu radītājam un valdītājam saskaņā ar šā panta ceturtās daļas 6. punktu;

3) izmaksas par šā likuma 8. panta otrās daļas 4. un 5. punktā un 9. panta otrās daļas 4. un 5. punktā noteiktā pārskata sagatavošanu un iesniegšanu Vides aizsardzības un reģionālās attīstības ministrijas padotībā esošai iestādei par precēm un preču iepakojumu, uz kuriem attiecas ražotāja paplašinātās atbildības sistēma un ko preces ražotājs laida tirgū, un datus par minēto preču radīto atkritumu un izlietotā iepakojuma apsaimniekošanu.

(7) Šā panta sestajā daļā ietvertās prasības neattiecina uz ražotāja paplašinātās atbildības sistēmu nolietotu transportlīdzekļu apsaimniekošanai.

(8) Ja trešās valsts pilsonis laiž preci Latvijas Republikas teritorijā, tas var piedalīties ražotāja paplašinātās atbildības sistēmā ar nosacījumu, ka ir reģistrēts Valts ieņēmumu dienestā kā nodokļu maksātājs vai ir rakstveidā pilnvarojis personu, kas veic komercdarbību Latvijas Republikas teritorijā, pārņemt attiecīgā trešās valsts preces ražotāja saistības Latvijas Republikas teritorijā attiecībā uz šajā pantā noteikto ražotāja paplašinātās atbildības pienākumu izpildi. Trešās valsts persona informē **apsaimniekotāju** par šo pilnvaroto personu.”

5. Aizstāt 7. panta pirmās daļas 1. punktā vārdus “nolietotu transportlīdzekļu apsaimniekošanas sistēmu“ ar vārdiem “nolietotu transportlīdzekļu ražotāja paplašinātās atbildības sistēmu (turpmāk – nolietotu transportlīdzekļu apsaimniekošanas sistēma).

6. 8. pantā:

aizstāt pirmās daļas 1. punktā vārdus “izlietotā iepakojuma vai vienreiz lietojamo galda trauku un piederumu apsaimniekošanas sistēmu” ar vārdiem “izlietotā iepakojuma vai vienreiz lietojamo galda trauku un piederumu ražotāja paplašinātās atbildības sistēmu (turpmāk – izlietotā iepakojuma vai vienreiz lietojamo galda trauku un piederumu apsaimniekošanas sistēma)”;

papildināt pantu ar pirmo divi prim daļu un pirmo trīs prim daļu šādā redakcijā:

„(12) Nodokļa maksātājs, kura radītā izlietotā iepakojuma apjoms kalendārā gada laikā ir 300 kilogrami vai vairāk, piedalās ražotāja paplašinātās atbildības sistēmā, slēdzot līgumu ar apsaimniekotāju par dalību izlietotā iepakojuma vai vienreiz lietojamo galda trauku un piederumu apsaimniekošanas sistēmā, vai pašam izveidot un piemērot šādu sistēmu.

(13) Nodokļa maksātājs, kam ir pienākums piedalīties izlietotā iepakojuma vai vienreiz lietojamo galda trauku un piederumu apsaimniekošanas sistēmā vai kurš īsteno tiesības izveidot izlietotā iepakojuma vai vienreiz lietojamo galda trauku un piederumu apsaimniekošanas sistēmu, bet kas ražotāja paplašinātās atbildības pienākumu nepilda un nav noslēdzis šā panta pirmās daļas 1. vai 2. punktā noteikto līgumu, maksā nodokli par iepakojumu divkāršā apmērā.”;

papildināt otrās daļas 5. punktu pēc vārdiem un pieturzīmes “un nemaksā nodokli,” ar vārdiem un pieturzīmi “un iepakojuma vai vienreiz lietojamo galda trauku un piederumu apsaimniekotājs, kura līgumpartneri nemaksā nodokli par iepakojumu vai vienreiz lietojamiem galda traukiem un piederumiem,”;

**izslēgt divpadsmito daļu.**

7. 9. pantā:

aizstāt pirmās daļas 1. punktā vārdus “videi kaitīgu preču apsaimniekošanas sistēmu” ar vārdiem “videi kaitīgu preču ražotāja paplašinātās atbildības sistēmu (turpmāk – videi kaitīgu preču apsaimniekošanas sistēma)”;

papildināt otrās daļas 5. punktu pēc vārdiem un pieturzīmes “un nemaksā nodokli,” ar vārdiem un pieturzīmi “un videi kaitīgu preču atkritumu apsaimniekotājs, kura līgumpartneri nemaksā nodokli par videi kaitīgām precēm,”;

**izslēgt desmito daļu.**

8. Izslēgt 24. panta piektās daļas 2. punktā vārdus „un viena maisiņa svars ir lielāks par trim gramiem (1000 maisiņu svars pārsniedz trīs kilogramus)”.

9. Papildināt 30. pantu ar piekto daļu šādā redakcija:

„(5) Vides aizsardzības un reģionālās attīstības ministrijas padotībā esošā iestāde administrē un kontrolē ražotāja paplašinātās atbildības sistēmas piemērošanu.”

10. Papildināt pārejas noteikumus ar 35. punktu šādā redakcijā:

“34. Ražotāja paplašinātās atbildības sistēmas, kas izveidotas pirms 2018. gada 4. jūlija, sasniedz atbilstību šā likuma 6.1 pantam līdz 2021. gada 31. decembrim.”

11. Papildināt informatīvo atsauci uz Eiropas Savienības direktīvām ar 14. punktu šādā redakcijā:

“14) Eiropas Parlamenta un Padomes 2018. gada 30. maija Direktīvas (ES) 2018/851/ES, ar ko groza Direktīvu 2008/98 par atkritumiem (Dokuments attiecas uz EEZ).”

Vides aizsardzības un

reģionālās attīstības ministrs Juris Pūce